The Power of Good-Bye

רקע וכתיבה

מאז 1996, עברה מדונה מספר "חוויות משנות חיים", שכללו את לידת בתה לורד, התעניינות במיסטיקה המזרחית וקבלה, וכן גילום התפקיד הראשי בהסתגלות הקולנועית אוויטה. שנה לאחר מכן, בעקבות הצלחתה של ההסתגלות הקולנועית אוויטה, מדונה החלה לעבוד על אלבומה השביעי, Ray of Light. האלבום שיקף את נקודת המבט שלה על החיים.
באופן דייקני, השיר מדבר על הכוח שנוצר עקב אמירת שלום או סיום מערכת יחסים, ואיך אותם בני אדם שחוו זאת יכולים להרגיש לאחר מכן. מבחינה מוזיקלית, הבלדה המלנכולית היא שיר אלקטרוני ושקט, שבה השתמש קרייג ארמסטרונג בקצב פעימות אקראי, וגיטרות אקוסטיות.
את השיר כתבה מדונה ביחד עם ריק נואלס, והוא הופק על ידה ועל ידי ויליאם אורביט ופטריק לאונרד.

ביקורת

סטיפן תומאס ארלואין מ-AllMusic כינה את השיר כ-"שיר בעל משמעות המהווה קרן אור באלבום". איימי פטיפר מהקוויטוס הצהירה כי השיר מהווה אבן דרך חשובה בקריירה של מדונה. לארי פליק ממגזין הבילבורד שיבח את מדונה ואת השיר כאחד. הוא ציין כי "אפשר להאזין לשיר ללא הרף", וכי "מדונה מצליחה לשיר את השיר בצורה מרגשת". הוא אף הוסיף כי "מדונה מבצעת את השיר בצורה הטובה ביותר שאפשר לבצעו, וכי בשמיעתו ניתן להבחין בכך שמדונה מסוגלת לבצעו בביטחון מלא ומרגש".
בריאן לארק מדה מישיגן דיילי הצהיר כי "Frozen" ושיר זה הם הטובים ביותר מתוך, Ray of Light. הוא אף ציין שבאלבום זה מדונה מוכיחה את עצמה מחדש. גרג קוט משיקגו טריביון הצהיר כי בעת שמיעת השיר, הוא "התרגש" ואף הוסיף כי: "בשיר זה מצליחה מדונה להוכיח שהפופ שהיא עושה הוא הטוב והחכם ביותר". אלן מץ וקרול בנסון סקרו את האלבום וטענו כי שיר זה, "Frozen" ו-"To Have and Not to Hold" הם מעין "טרילוגיית חלומות". הם אף טענו כי בשלושת השירים ניתן לשמוע כי מדונה מבצעת מונולוגים עם עצמה.

וידאו קליפ

הווידאו קליפ הנלווה שיצא לשיר צולם ובוים על ידי מתיו רולסטון באוגוסט 1998, בבית סילברטופ שבלוס אנג'לס, קליפורניה ובמליבו ביץ'. על פי תוכנית הטלוויזיה האמריקאית "Entertainment Tonight", הצילומים היו רגשיים עבור מדונה בגלל משמעות השיר של הפרידה ו-"סיפור האהבה השתבש." היא רצתה להפוך את הסיפור החזותי לדרמטי, ולכן בחרה את רולסטון כבמאי, וביחד הם יצרו את משמעות הקליפ והקליפ. על אף הכבוד שחלקה לחזון של במאי הווידאו, מדונה בכל זאת רצתה לקחת חלק בתהליך היצירתי של צילום הקליפ. בסצנות שבהן מופיעה מדונה על שפת הים, השתמשו במסילת כושר.
המאהב של מדונה בסרטון מגולם על ידי השחקן הקרואטי גוראן ויזנג'ק, שנבחר על ידי מדונה עצמה, לאחר שראתה את רמת המשחק המשובחת שלו בסרט Welcome to Sarajevo, שיצא כשנה לפני כן. היא כינתה אותו בתור - "הזכר הסקסי ביותר שעובד היום", והיא הסבירה ש-"היא חיפשה שחקן שיופיע בקליפ, ופניו נכנסו לה לראש באותם רגעים". הקליפ הוצג לראשונה ב-MTV ב-10 בספטמבר 1998, מספר דקות לפני תחילת המופע השנתי שהתקיים באותה שנה. חברת התקליטים של הזמרת - וורנר מיוזיק גרופ, דאגה לפרסם את השיר במהלך קטעי מעבר שהתקיימו בסדרת האימה האמריקאית, פליסיטי.
תחילה, ניתן לראות את מדונה ואת ויזנג'ק משחקים בשחמט, דבר אשר מסמל את תחילת מערכת היחסים שלהם. באמצע המשחק, מדונה הופכת את שולחן המשחק, תוך שהיא מעיפה לכל עבר את כלי השחמט, דבר אשר מסמל את קץ מערכת היחסים שלהם. לאחר מכן, היא יוצאת מתוך המבנה בו חל משחק השחמט. בסמוך לכך, ניתן לראותה כשהיא מתהלכת על שפת ים, תוך שהיא חולפת על פני איש ההולך עם הכלב שלו על החוף. במהלך הקליפ, יש סצנות שבהן ניתן לראות את מדונה כשהיא יושבת על שפת הים ושרה את השיר באיטיות. הגוונים שבהם צילמו את הקליפ נוטים לגוון הכחול-ירוק. סצנת השחמט הייתה בהשראת הסרט, "The Thomas Crown Affair". הקליפ התברג במיקום ה-23 ברשימת - "55 הקליפים הטובים ביותר של מדונה", שנערכה על ידי לואי וירטל מן אתר המוזיקה "בלאקאאוט", שאמר כי הזמרת נראית - "מדהים להפליא, ואת גרונות הייסורים שלה בקליפ ניתן להרגיש בקלות כצופה".
הסצנות בהן התהלכה מדונה לבד על חוף הים, היו מחווה לשחקנית ג'ואן קרופורד בסרט, "Humoresque" משנת 1946. כריסטופר רוזה מ-VH1 דירג את הקליפ בתור אחד מהקליפים הטובים ביותר שיצאו למדונה. הוא אף השווה את האפקטים והצבעים החזותיים לקליפ של שירה "Frozen", שצולם גם כן באותה הצורה, אך אמר כי משמעות הקליפ הזה יותר חזקה. רוזה גם ציין שהסיום שמראה את מדונה הולכת לכיוון הים היה מעורפל בכוונה, ואמר כי - "מדונה מטביעה את עצמה בתוך הים והיא ממשיכה הלאה מהמאהב שלה. מה שלא יהיה, אין להכחיש שהקליפ המצוין הזה הוא אחד היעילים ביותר של מדונה".

הופעה

מדונה ביצעה את השיר לראשונה ב-23 באוקטובר 1998, במהלך טקס פרסי האופנה של VH1 ו-Vogue, כשהיא והרקדנים שלצידה היו לבושים בבגדים שחורים העשויים מעור. ב-12 בנובמבר באותה שנה, מדונה ביצעה את השיר בטקס פרסי המוזיקה של MTV אירופה. ג'ון דינגוול מדיילי רקורד, ציין כי - "מדונה נראתה לחוצה ועצבנית יתר על המידה בעת ההופעה". השיר היה גם לאחד מהסינגלים היחידים שאותם ביצעה מדונה בתוכנית "BBC Top Of The Pops", ששודרה לאחר שבעה ימים מצאתו של השיר כסינגל.
ב-23 בנובמבר 1998, הופיעה מדונה בתוכנית הספרדית, "RTVE" שם ביצעה את השיר ביחד עם הסינגל הקודם מן האלבום, "Drowned World/Substitute for Love".